
     מדינת ישראל
משרד הנגב, הגליל והחוסן הלאומי
המשרד לשיתוף פעולה אזורי

[bookmark: _GoBack]הודעה על תיקון מחירי מקסימום בקובץ הצעת המחיר / כתב כמויות ביחס  לפריטים שנתגלו בהם פערים במחיר. בהתאם, פרסום מועד עדכני להגשת הצעות מחיר במסגרת מכרז פומבי 01/2025 לאספקה, התקנה ומתן שירותי תחזוקה למערכות אבטחה טכנולוגיות קיימות וחדשות

1. בהמשך להודעה בדבר פרסום המכרז בנדון מיום 12.2.2025 על-ידי משרד הנגב, הגליל והחוסן הלאומי והמשרד לשיתוף פעולה אזורי (להלן: "המשרד"), התגלו פערים במחירי המקסימום שצוינו בכתב הכמויות, ביחס למספר פריטים. מאחר והליך המכרז עודנו בשלב בדיקת המסמכים כאשר טרם אושרה עמידת המציעים בתנאי הסף, ועדת המכרזים אישרה לתקן את קובץ הכתב כמויות ופרסום מסמכי המכרז מחדש.
2. בהתאם לכך, המשרד מודיע בזאת על פתיחת הליך המכרז מחדש והגשת הצעות מחיר עד ליום 11.06.2025 בשעה 14:00.
https://www.gov.il/he/departments/ministry_for_the_development_of_the_negev_and_galilee/govil-landing-page
https://www.gov.il/he/departments/the_ministry_for_regional_cooperation/govil-landing-page
3. יש להגיש את ההצעה בשני העתקים, במעטפה סגורה לתיבת המכרזים בכתובת רחוב כנפי נשרים 5, ירושלים, בקומת הלובי. הצעה שתגיע לאחר המועד האחרון להגשת ההצעות, לא תובא לדיון בוועדת המכרזים. תשומת לב המציעים לעומסי תנועה ומצוקת חניה באזור וכן לבידוק בטחוני הנערך לבאי המשרד.
4. מהות ההתקשרות - הזוכה יידרש לספק למשרד שרותי אספקה, התקנה ומתן שירותי תחזוקה למערכות אבטחה טכנולוגיות (מתח נמוך) קיימות וחדשות, כמפורט במסמכי המכרז, אשר יקבעו על-ידי המשרד. יובהר כי מדובר במכרז לעריכת הסכם מסגרת, ללא תכולה מוגדרת מראש וללא מועדי אספקה הידועים בשלב זה. אספקת השירותים, העבודות והרכיבים יהיו בהתאם לדרישת המשרד לאורך תקופת ההתקשרות ובהתאם להזמנות עבודה חתומות עבור כל עבודה בנפרד, על סמך הפריטים המוצעים בכתב הכמויות. התשלום לספק יהיה עבור התקנת ציוד ועלות תחזוקה שנתית בהתאם להצעת המחיר הזוכה.
5. תקופת ההתקשרות - תקופת ההתקשרות המקורית היא לשנתיים מיום חתימת ההסכם עם הזוכה. למשרד שמורה האפשרות להאריך את ההסכם בשלוש אופציות נוספות, כל אופציה עד 12 חודשים ועד סה"כ 36 חודשים, והכל בכפוף לאישור ועדת המכרזים המשרדית, אישור תקציב המדינה מדי שנה, וקיום תקציב בפועל. 
6. תנאי הסף המלאים ואמות המידה לבחירה בזוכה - מפורטים במסמכי המכרז המפורסמים באתר מינהל הרכש הממשלתי, אתר משרד הנגב, הגליל והחוסן הלאומי ואתר המשרד לשיתוף פעולה אזורי.




  ועדת המכרזים 
                                                                                   	משרד הנגב, הגליל והחוסן הלאומי 
     המשרד לשיתוף פעולה אזורי

